ਮਾਮਲੇ ਵਿੱਚ ਕੁੜੀ ਦੇ ਪਿਤਾ ਸਮੇਤ ਅੱਠ ਲੋਕਾਂ ਨੂੰ ਮੁਲਜ਼ਮ ਕਰਾਰ ਦਿੱਤਾ ਗਿਆ ਹੈ। ਘਟਨਾ ਸੋਮਵਾਰ ਸ਼ਾਮ ਦੀ ਹੈ। 

ਹਰੇਸ਼ ਸੋਲੰਕੀ ਆਪਣੀ ਦੋ ਮਹੀਨੇ ਤੋਂ ਗਰਭਵਤੀ ਪਤਨੀ ਉਰਮਿਲਾ ਝਾਲਾ ਨੂੰ ਲੈਣ ਆਪਣੇ ਸੁਹਰੇ ਗਏ ਸਨ। ਉਨ੍ਹਾਂ ਦੇ ਨਾਲ 181 ਪੁਲਿਸ ਵਾਹਨ ਅਤੇ ਹੈਲਪਲਾਈਨ ਅਧਿਕਾਰੀ ਵੀ ਸਨ। 

ਦਾਅਵਾ ਹੈ ਕਿ ਉਸੇ ਸਮੇਂ ਅੱਠ ਲੋਕਾਂ ਨੇ ਤੇਜ਼ਧਾਰ ਹਥਿਆਰਾਂ ਨਾਲ ਹਰੇਸ਼ ਸੋਲੰਕੀ 'ਤੇ ਹਮਲਾ ਕੀਤਾ, ਜਿਸ ਨਾਲ ਉਨ੍ਹਾਂ ਦੀ ਮੌਤ ਹੋ ਗਈ। ਹੈਲਪਲਾਈਨ ਸਰਵਿਸ ਸਟਾਫ਼, ਮਹਿਲਾ ਕਾਂਸਟੇਬਲ ਨੂੰ ਵੀ ਸੱਟ ਲੱਗੀ ਹੈ। 

ਇਸ ਪੂਰੇ ਮਾਮਲੇ ਵਿੱਚ ਸਕਿਊਰਿਟੀ (ਪੁਲਿਸ ਵਾਹਨ) ਅਫ਼ਸਰ ਚਸ਼ਮਦੀਦ ਹਨ ਅਤੇ ਸ਼ਿਕਾਇਤ ਦਰਜ ਕਰਵਾਉਣ ਵਾਲੇ ਵੀ ਉਹੀ ਬਣੇ। 

ਮ੍ਰਿਤਕ ਹਰੇਸ਼ ਸੋਲੰਕੀ ਪਰਿਵਾਰ ਵਿੱਚ ਕਮਾਉਣ ਵਾਲੇ ਇਕੱਲੇ ਸ਼ਖ਼ਸ ਸਨ। ਉਨ੍ਹਾਂ ਦਾ ਕਤਲ ਹੋਣ ਨਾਲ ਪਰਿਵਾਰ 'ਤੇ ਆਰਥਿਕ ਸੰਕਟ ਆ ਗਿਆ ਹੈ।  ਪੁਲਿਸ ਨੇ ਇੱਕ ਮੁਲਜ਼ਮ ਨੂੰ ਫੜ ਲਿਆ ਹੈ ਅਤੇ ਬਾਕੀ ਸਾਰੇ ਫਰਾਰ ਹਨ। 

ਇਹ ਵੀ ਪੜ੍ਹੋ:

ਗਰਭਵਤੀ ਪਤਨੀ 

ਕੱਛ ਜ਼ਿਲ੍ਹੇ ਵਿੱਚ ਅੰਜਾਰ ਤਹਿਸੀਲ ਦੇ ਵਰਸਾਮੇੜੀ ਪਿੰਡ ਵਿੱਚ ਹਰੇਸ਼ ਸੋਲੰਕੀ ਨੇ ਅਹਿਮਦਾਬਾਦ ਦੇ ਮਾਂਡਲ ਤਹਿਸੀਲ ਦੇ ਵਰਮੋਰ ਪਿੰਡ ਦੀ ਉਰਮਿਲਾ ਝਾਲਾ ਦੇ ਨਾਲ ਲਵ-ਮੈਰਿਜ ਕਰਵਾਈ ਸੀ। 

ਪਿਛਲੇ ਦੋ ਮਹੀਨੇ ਤੋਂ ਉਰਮਿਲਾ ਆਪਣੇ ਪੇਕੇ ਘਰ ਰਹਿ ਰਹੀ ਸੀ। ਪਤਨੀ ਨੂੰ ਆਪਣੇ ਨਾਲ ਲਿਜਾਉਣ ਲਈ ਹਰੇਸ਼ ਸੋਲੰਕੀ ਨੇ 181 ਸਕਿਊਰਿਟੀ (ਪੁਲਿਸ ਵਾਹਨ) ਦੀ ਮਦਦ ਲਈ ਸੀ। 

ਸ਼ਿਕਾਇਤਕਰਤਾ ਭਾਵਿਕਾ ਬੇਨ ਨਵਜੀਭਾਈ ਨੇ ਕਿਹਾ, "ਹਰੇਸ਼ ਸੋਲੰਕੀ ਨੇ ਕਿਹਾ ਸੀ ਕਿ ਉਨ੍ਹਾਂ ਦੀ ਪਤਨੀ ਦੋ ਮਹੀਨੇ ਤੋਂ ਗਰਭਵਤੀ ਹੈ। ਇਸ ਲਈ ਚੰਗਾ ਹੋਵੇਗਾ ਤੁਸੀਂ ਮੇਰੇ ਸੁਹਰੇ ਪਰਿਵਾਰ ਨੂੰ ਸਮਝਾਉਣ ਲਈ ਨਾਲ ਚਲੋ।"

ਗੁਜਰਾਤ ਸਰਕਾਰ ਨੇ ਗੁਜਰਾਤ ਦੀਆਂ ਔਰਤਾਂ ਲਈ ਸੁਰੱਖਿਆ ਦੇ ਲਈ 181 ਸਕਿਊਰਿਟੀ ਨਾਮ ਦੀ ਟੋਲ ਫ੍ਰੀ ਸੇਵਾ ਸ਼ੁਰੂ ਕੀਤੀ ਹੈ, ਜੋ ਗੁਜਰਾਤ ਪੁਲਿਸ ਦੀ 1091 ਹੈਲਪਲਾਈਨ ਦੀ ਸੇਵਾ ਦੇ ਤੌਰ 'ਤੇ ਕੰਮ ਕਰਦੀ ਹੈ। 

ਇਹ ਹੈਲਪਲਾਈਨ ਔਰਤਾਂ ਨੂੰ ਕਾਊਂਸਲਿੰਗ, ਮਾਰਗਦਰਸ਼ਨ ਅਤੇ ਪ੍ਰੇਸ਼ਾਨੀ ਤੋਂ ਬਚਾਉਣ ਦਾ ਕੰਮ ਕਰਦੀ ਹੈ। 

ਬਿਨਾਂ ਹਥਿਆਰਾਂ ਤੋਂ ਪੁਲਿਸ ਕਾਂਸਟੇਬਲ ਅਰਪਿਤਾ ਬੇਨ ਅਤੇ ਡਰਾਈਵਰ ਸੁਨੀਲ ਵੀ ਉਨ੍ਹਾਂ ਦੇ ਨਾਲ ਗਏ ਸਨ। 

'ਸੁਹਰੇ ਨੇ ਬੁਲਾਇਆ ਸੀ'

ਇਹ ਵੀ ਪੜ੍ਹੋ:

ਹਰੇਸ਼ ਸੋਲੰਕੀ ਸਕਿਊਰਿਟੀ ਟੀਮ ਦੇ ਨਾਲ ਉਰਮਿਲਾ ਬੇਨ ਦੇ ਪਿਤਾ ਦਸ਼ਰਥ ਸਿੰਘ ਝਾਲਾ ਦੇ ਘਰ ਆਉਣ ਲਈ ਤਿਆਰ ਹੋਏ। 

ਤਿੰਨ ਸਾਲ ਤੋਂ ਹੈਲਪਲਾਈਨ ਕਾਊਂਸਲ ਦੇ ਤੌਰ 'ਤੇ ਕੰਮ ਕਰ ਰਹੀ ਭਾਵਿਕਾ ਬੇਨ ਨੇ ਹਰੇਸ਼ ਭਾਈ ਨੂੰ ਚੌਕਸ ਕੀਤਾ ਸੀ ਕਿ ਦੋਵਾਂ ਪਰਿਵਾਰਾਂ ਵਿਚਾਲੇ ਕੋਈ ਪੁਲਿਸ ਕੇਸ ਜਾਂ ਮਤਭੇਦ ਚਲ ਰਹੇ ਹੋਣ ਤਾਂ ਉੱਥੇ ਜਾਣਾ ਸਹੀ ਨਹੀਂ ਹੈ। 

ਉਨ੍ਹਾਂ ਦੇ ਜਵਾਬ ਵਿੱਚ ਹਰੇਸ਼ ਨੇ ਕਿਹਾ ਸੀ ਕਿ ਅਜਿਹਾ ਕੁਝ ਨਹੀਂ ਹੈ। ਉਨ੍ਹਾਂ ਕਿਹਾ ਸੀ, "ਤੁਹਾਨੂੰ ਕੋਈ ਘਰ ਨਹੀਂ ਵਿਖਾਏਗਾ। ਮੈਂ ਤੁਹਾਡੇ ਨਾਲ ਆਉਂਦਾ ਹਾਂ। ਉਰਮਿਲਾ ਦੇ ਪਿਤਾ ਮੈਨੂੰ ਜਾਣਦੇ ਹਨ।"

ਹਰੇਸ਼ ਨੇ ਕਿਹਾ, "ਉਰਮਿਲਾ ਖੁਸ਼ੀ-ਖੁਸ਼ੀ ਗਈ ਹੈ। ਮੈਂ ਤੁਹਾਨੂੰ ਦੂਰੋਂ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਗਰਭਵਤੀ ਪਤਨੀ ਨੂੰ ਲੈਣ ਗਏ ਦਲਿਤ ਨੌਜਵਾਨ ਦਾ ਪੁਲਿਸ ਸਾਹਮਣੇ ਕਤਲ